Legendaarinen jääkiekkoilija Matti Hagman on kuollut. Hagman meni hoidettavaksi sairaalaan viime lauantaina. Hän oli kuollessaan 61-vuotias.

Hagman muistetaan HIFK:n pitkäaikaisena ja tehokkaana keskushyökkääjänä. Hän oli myös ensimmäinen suomalainen jääkiekkoilija, joka pelasi NHL:ssä. Hagman aloitti NHL-uransa kaudella 1976-77 Boston Bruinsissa, siirtyi kesken seuraavan kauden Quebeciin ja edusti 1980-luvun alussa myös Edmonton Oilersia.

Maajoukkueessa hän pelasi neljät MM-kisat, kolme Kanada Cupia ja yhdet olympialaiset. Hagman keräsi SM-liigassa 432 ottelussa 217+432=649 tehopistettä ja 237 NHL-ottelussa 56+89=145 pistettä.

Hagmanin meriitteihin voidaan lukea muun muassa kolme Suomen mestaruutta ja neljä SM-liigan pistepörssin voittoa. Pelaajauransa hän päätti keväällä 1992 HIFK:n paidassa.

Lue Hagmanin urasta lisää tästä linkistä.

Katso tämän linkin kautta Elävän arkiston materiaalit Matti Hagmanista.

Hagmanin kuolemasta uutisoi ensimmäisenä Ilta-Sanomat (siirryt toiseen palveluun).